ddrg/super_eurlex huggingface dataset:
Τροποποιημένη πρόταση απόφασης του Ευρωπαϊκού Κοινοβουλίου και του Συμβουλίου για το πέμπτο πρόγραμμα-πλαίσιο δράσεων έρευνας, τεχνολογικής ανάπτυξης και επίδειξης της Ευρωπαϊκής Κοινότητας (1) (97/C 291/10) (Κείμενο που παρουσιάζει ενδιαφέρον για τον ΕΟΧ) COM(97) 439 τελικό - 97/0119(COD)

(Υποβλήθηκε από την Επιτροπή σύμφωνα με το άρθρο 189 Α παράγραφος 2 της συνθήκης ΕΚ και το άρθρο 119 παράγραφος 2 της συνθήκης Ευρατόμ στις 11 Αυγούστου 1997)

Η Επιτροπή υπέβαλε στις 30 Απριλίου 1997 [ΕΕ 97/C 173/11 - COM(97) 142 τελικό - 97/0119 COD] σχέδιο απόφασης για το πέμπτο πρόγραμμα-πλαίσιο της Ευρωπαϊκής Κοινότητας για την έρευνα. Στο σχέδιο απόφασης απουσιάζουν δημοσιονομικά στοιχεία. Έπειτα από επανεξέταση, η αρχική πρόταση της Επιτροπής συμπληρώνεται ως εξής:

1. Οι αγκύλες στο άρθρο 2 παράγραφος 1 αντικαθίστανται απο τον αριθμό «14 833».

2. Το παράρτημα III αντικαθίσταται από το ακόλουθο κείμενο:

«ΠΑΡΑΡΤΗΜΑ III

ΠΕΜΠΤΟ ΠΡΟΓΡΑΜΜΑ-ΠΛΑΙΣΙΟ (1998-2002)

>ΘΕΣΗ ΠΗΝΑΚΑ>

»

(1) ΕΕ C 173 της 7. 6. 1997, σ. 10.
Πρόταση κανονισμού (ΕΚ) του Συμβουλίου για τροποποίηση του κανονισμού (ΕΟΚ) αριθ. 1323/90 που καθιερώνει ειδική ενίσχυση για την εκτροφή προβατοειδών και αιγοειδών σε ορισμένες μειονεκτικές περιοχές της Κοινότητας (97/C 264/05) COM(97) 407 τελικό - 97/0210/CNS)

(Υποβλήθηκε από την Επιτροπή στις 25 Ιουλίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι η κοινοτική αγορά γαλακτοκομικών προϊόντων που προέρχονται από προβατίνες γαλακτοπαραγωγής καθώς και από αίγες υφίσταται αυτή τη στιγμή μεγάλη πίεση από την πτώση των τιμών και ότι υπάρχει κίνδυνος η κατάσταση αυτή να παραταθεί μεσοπρόθεσμα 7

ότι αυτό έχει αρνητικό αντίκτυπο στα εισοδήματα των ενδιαφερομένων παραγωγών 7 ότι η μείωση αυτή των εισοδημάτων μπορεί να έχει εξαιρετικά δυσμενείς συνέπειες για τους παραγωγούς προβατίνων γαλακτοπαραγωγής και αιγών που βρίσκονται σε μειονεκτικές περιοχές, κατά την έννοια του κανονισμού (ΕΚ) αριθ. 950/97 του Συμβουλίου, της 20ής Μαΐου 1997, για τη βελτίωση της αποτελεσματικότητας των γεωργικών διαρθρώσεων (1), στις οποίες περιοχές δεν υπάρχει εναλλακτική λύση για την παραγωγή προβατοειδών και αιγοειδών από ήδη υπάρχουσες φυλές ζώων γαλακτοπαραγωγής 7 ότι πρέπει, επομένως, να προβλεφθεί για τις περιοχές αυτές ένα αντιστάθμισμα για τους εν λόγω παραγωγούς, υπό μορφή αύξησης από 70 % σε 90 % του ποσοστού της ειδικής ενίσχυσης που τους παραχωρείται για την εκτροφή προβατοειδών και αιγοειδών, και ειδικότερα για τις προβατίνες που δεν προορίζονται για γαλακτοπαραγωγή, σε ορισμένες μειονεκτικές περιοχές της Κοινότητας, σύμφωνα με τις διατάξεις του κανονισμού (ΕΟΚ) αριθ. 1323/90 του Συμβουλίου, της 14ης Μαΐου 1990 (2), όπως τροποποιήθηκε τελευταία με τον κανονισμό (ΕΚ) αριθ. 40/96 (3),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1323/90 τροποποιείται ως εξής:

- στο άρθρο 1 παράγραφος 1 δεύτερη περίπτωση το ποσό των «4 589 Ecu» αντικαθίσταται από το ποσό των «5 977 Ecu»,

- στο άρθρο 1 παράγραφος 1 τρίτη περίπτωση το ποσό των «4 589 Ecu» αντικαθίσταται από το ποσό των «5 977 Ecu».

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός εφαρμόζεται από την έναρξη της περιόδου εμπορίας 1998.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 142 της 2. 6. 1997, σ. 1.

(2) ΕΕ αριθ. L 132 της 23. 5. 1990, σ. 17.

(3) ΕΕ αριθ. L 10 της 13. 1. 1996, σ. 6.
Πρόταση κανονισμού (ΕΚ) του Συμβουλίου που τροποποιεί τον κανονισμό (ΕΟΚ) αριθ. 2389/89 για τους γενικούς κανόνες κατάταξης των ποικιλιών αμπέλου (97/C 269/07) COM(97) 415 τελικό

(Υποβλήθηκε από την Επιτροπή στης 25 Ιουλίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, περί κοινής οργανώσεως αγοράς στον αμπελοοινικό τομέα (1), όπως τροποποιήθηκε τελευταία από τον κανονισμό (ΕΚ) αριθ. . . ./97, και ιδίως το άρθρο 13 παράγραφος 1,

Εκτιμώντας:

ότι το άρθρο 6 παράγραφος 2 του κανονισμού (ΕΟΚ) αριθ. 822/87 τροποποιήθηκε για να παρασχεθεί η δυνατότητα στα κράτη μέλη να επιτρέπουν νέα φύτευση εκτάσεων που προορίζοντα για την καλλιέργεια μητρικών φυτών εμβολίων αμπέλων 7 ότι όλες οι ποικιλίες που περιλαμβάνονται στην κατάταξη ποικιλιών αμπέλων δύνανται να αποτελέσουν το αντικείμενο φύτευσης στις εν λόγω εκτάσεις, έτσι ώστε να επιτρέψουν τη συγκέντρωση στους ιδιοκτήτες φυτωρίων όλων των εμπορεύσιμων ποικιλιών και να αποφευχθεί, κατά τον τρόπο αυτό, η εξάπλωση ασθενειών λόγω της μεταφοράς μεταξύ διαφόρων περιοχών 7

ότι, λαμβανομένων υπόψη των ιδιαίτερων χαρακτηριστικών τους, τα κράτη μέλη δύνανται να κατατάσσουν τις μητρικές φυτείες εμβολίων αμπέλων για ολόκληρο το έδαφός τους ή μόνο για ορισμένες διοικητικές ενότητες,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2389/89 τροποποιείται ως εξής:

1) στο άρθρο 2 παράγραφος 2, προστίθεται το ακόλουθο στοιχείο ε):

«ε) ποικιλία μοσχεύματος, η ποικιλία αμπέλου που καλλιεργείται για την παραγωγή φυτικού υλικού πολλαπλασιασμού της αμπέλου και παρέχει το τμήμα του φυτού πάνω από τη γη.» 7

2) στο άρθρο 3 προστίθεται η ακόλουθη παράγραφος 3:

«3. Οι ποικιλίες μοσχευμάτων είναι οι ίδιες ποικιλίες για οινοποιήσιμα σταφύλια και για επιτραπέζια σταφύλια κατάταξης, δυνάμει του άρθρου 3 παράγραφος 1, για κάθε συγκεκριμένη διοικητική μονάδα ή τμήμα διοικητικής μονάδας. Κάθε κράτος μέλος καθορίζει και κατατάσσει τις ποικιλίες μοσχευμάτων που επιτρέπει σε κάθε διοικητική μονάδα ή τμήμα διοικητικής μονάδας που αναφέρεται στην παράγραφο 1».

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ L 84 της 27. 3. 1987, σ. 1.
Τροποποιημένη πρόταση οδηγίας του Συμβουλίου για την τροποποίηση των οδηγιών 71/118/ΕΟΚ, 72/462/ΕΟΚ, 85/73/ΕΟΚ, 91/67/ΕΟΚ, 91/492/ΕΟΚ, 91/493/ΕΟΚ, 92/45/ΕΟΚ και 92/118/ΕΟΚ όσον αφορά την οργάνωση κτηνιατρικών ελέγχων των προϊόντων προελεύσεως τρίτων χωρών που εισέρχονται στην Κοινότητα (1) (97/C 258/04) (Κείμενο που παρουσιάζει ενδιαφέρον για τον ΕΟΧ) COM(97) 321 τελικό - 96/0110(COD)

(Υποβλήθηκε από την Επιτροπή σύμφωνα με το άρθρο 189 Α παράγραφος 2 της συνθήκης ΕΚ στις 27 Ιουνίου 1997)

Στις 21 Μαΐου 1996, η Επιτροπή υπέβαλε στο Συμβούλιο την πρόταση που αναφέρεται ανωτέρω.

Μετά από τη γνώμη που διατύπωσε το Ευρωπαϊκό Κοινοβούλιο στις 19 Φεβρουαρίου 1997, η αρχική πρόταση τροποποιείται ως εξής:

1. Ο τίτλος αντικαθίσταται από τον ακόλουθο τίτλο:

«Πρόταση οδηγίας του Ευρωπαϊκού Κοινοβουλίου και του Συμβουλίου για την τροποποίηση των οδηγιών 71/118/ΕΟΚ, 72/462/ΕΟΚ, 85/73/ΕΟΚ, 91/67/ΕΟΚ, 91/492/ΕΟΚ, 91/493/ΕΟΚ, 92/45/ΕΟΚ και 92/118/ΕΟΚ όσον αφορά την οργάνωση κτηνιατρικών ελέγχων των προϊόντων προέλευσης τρίτων χωρών που εισέρχονται στην Κοινότητα».

2. Το προοίμιο αντικαθίσταται από το ακόλουθο προοίμιο:

«ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

αποφασίζοντας σύμφωνα με τη διαδικασία που ορίζεται στο άρθρο 189 Β της συνθήκης,».

3. Προστίθεται η ακόλουθη αιτιολογική σκέψη:

«ότι, επειδή οι διατάξεις των εν λόγω οδηγιών έχουν επιπτώσεις στην προστασία της δημόσιας υγείας, πρέπει να θεωρηθεί ως νομική βάση το άρθρο 100 Α της συνθήκης,».

4. Στο άρθρο 2 παράγραφος 1 πρώτο και δεύτερο εδάφιο, η ημερομηνία «1ης Ιανουαρίου 1997» αντικαθίσταται από την ημερομηνία «1ης Ιανουαρίου 1998.».

(1) ΕΕ αριθ. C 245 της 23. 8. 1996, σ. 24.
Πρόταση κανονισμού (ΕΚ) του Συμβουλίου για τροποποίηση του κανονισμού (ΕΚ) αριθ. 2201/96 για την κοινή οργάνωση αγοράς στον τομέα των μεταποιημένων προϊόντων με βάση τα οπωροκηπευτικά (97/C 266/04) COM(97) 414 τελικό - 97/0223)(CNS)

(Υποβλήθηκε από την Επιτροπή στις 25 Ιουλίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας

ότι ο κανονισμός (ΕΚ) αριθ. 2201/96 θέσπισε στο παράρτημα ΙΙΙ την κατανομή νωπών τοματών ανά κράτος μέλος και ανά ομάδα προϊόντων για την περίοδο εμπορίας 1997/98 και 1998/99 7 ότι, στην περίπτωση της Γαλλίας, προκειμένου να προσαρμοστεί η ποσόστωση των ολόκληρων αποφλοιωμένων τοματών σε κονσέρβα και η ποσόστωση των λοιπών προϊόντων, για τις ανάγκες της βιομηχανίας μεταποίησης, πρέπει να μειωθεί η ποσόστωση των ολόκληρων αποφλοιωμένων τοματών σε κονσέρβα κατά 15 000 τόνους και να αυξηθεί η ποσόστωση των λοιπών προϊόντων κατά 15 000 τόνους 7 ότι, συνεπώς, πρέπει να προσαρμοστούν οι συνολικές ποσότητες των εν λόγω δύο προϊόντων που αναφέρονται στο άρθρο 6 παράγραφος 2 του προαναφερθέντος κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 2201/96 τροποποιείται ως εξής:

1. Στο άρθρο 6 παράγραφος 2 δεύτερο εδάφιο, η δεύτερη και τρίτη περίπτωση αντικαθίστανται από το ακόλουθο κείμενο:

«- ολόκληρες αποφλοιωμένες τομάτες σε κονσέρβα: 1 321 119 τόνους,

- λοιπά προϊόντα: 929 890 τόνοι.»

2. Το παράρτημα ΙΙΙ αντικαθίσταται από το ακόλουθο παράρτημα:

«ΠΑΡΑΡΤΗΜΑ ΙΙΙ

Κατανομή των νωπών τοματών ανά κράτος μέλος και ανά ομάδα προϊόντων για τις περιόδους εμπορίας 1997/98 και 1998/99

>ΘΕΣΗ ΠΗΝΑΚΑ>

»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός εφαρμόζεται από την 15η Ιουνίου 1997.

Ο παρών κανονισμός είναι υποχρεωτικός ως προς όλα τα μέρη του και εφαρμόζεται άμεσα σε κάθε κράτος μέλος.
Πρόταση απόφασης του Συμβουλίου σχετικά με την εκ μέρους της Κοινότητας έγκριση των τροποποιήσεων στα παραρτήματα I και II της σύμβασης της Βόννης περί της διατηρήσεως των αποδημητικών ειδών που ανήκουν στην άγρια πανίδα όπως αποφασίσθηκε στην πέμπτη συνεδρίαση της συνδιάσκεψης των μερών στη σύμβαση (97/C 267/10) (Κείμενο που παρουσιάζει ενδιαφέρον για τον ΕΟΧ) COM(97) 349 τελικό - 97/0192 (CNS)

(Υποβλήθηκε από την Επιτροπή στις 7 Ιουλίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 130 Ρ παράγραφος 4, σε συνδυασμό με το άρθρο 228 παράγραφος 2 πρώτη φράση και παράγραφος 3 πρώτη υποπαράγραφος,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι η Ευρωπαϊκή Κοινότητα αποτελεί μέρος στη σύμβαση περί της διατηρήσεως των αποδημητικών ειδών που ανήκουν στην άγρια πανίδα, βάσει της αποφάσεως 82/461/ΕΟΚ του Συμβουλίου (1).

ότι στην πέμπτη συνεδρίαση της συνδιάσκεψης των μερών, η οποία πραγματοποιήθηκε στη Γενεύη στο διάστημα 10 έως 16 Απριλίου 1997, 21 απειλούμενα αποδημητικά είδη περιελήφθησαν στο παράρτημα I της σύμβασης και 22 είδη στο παράρτημα II της σύμβασης 7 ότι η Επιτροπή συμμετέσχε στην εν λόγω συνεδρίαση εξ ονόματος της Κοινότητας 7

ότι 11 είδη καλύπτονται από την οδηγία 79/409/ΕΟΚ περί της διατηρήσεως των αγρίων πτηνών (2) 7

ότι, δυνάμει του άρθρου XI της σύμβασης, μία τυχόν τροποποίηση των παραρτημάτων της σύμβασης αρχίζει να ισχύει, για όλα τα μέρη, από την ενενηκοστή ημέρα μετά τη διάσκεψη των μερών κατά την οποία υιοθετήθηκε, εξαιρουμένων των μερών τα οποία εξέφρασαν επιφύλαξη σύμφωνα με την παράγραφο 6 του παρόντος άρθρου 7

ότι είναι αναγκαίο να εγκρίνει η Κοινότητα τις τροποποιήσεις στα παραρτήματα I και II της σύμβασης που υιοθετήθηκαν στην πέμπτη συνεδρίαση των συμβαλλομένων μερών σύμφωνα με το άρθρο XI της σύμβασης,

ΑΠΟΦΑΣΙΖΕΙ ΤΑ ΕΞΗΣ:

Άρθρο μόνο

Εγκρίνεται εξ ονόματος της Ευρωπαϊκής Κοινότητας η υπαγωγή των ειδών Lutra provocax, Lutra felina, Pontoporia blainvillei, Hippocamelus bisulcus, Spheniscus humboldti, Diomedea amsterdamensis, Phoenicoparrus andinus, Phoenicoparrus jamesi, Anser erythropus, Branta ruficollis, Marmaronetta angustirostris, Aythya nyroca, Polysticta stelleri, Aquila clanga, Aquila heliaca, Falco naumanni, Sarothrura ayresi, Chettusia gregaria, Larus atlanticus, Hirundo atrocaerulea, Acrocephalus paludicola στο παράρτημα I της σύμβασης για τη διατήρηση των αποδημητικών ειδών που ανήκουν στην άγρια πανίδα και των ειδών Phocoena spinipinnis, Phocoena drioptica, Cephalorhynchus eutropia, Lagenorhynchus obscurus, Spheniscus demersus, Diomedea exulans, Diomedea epomophora, Diomedea irrorata, Diomedea nigripes, Diomedea immutabilis, Diomedea melanophris, Diomedea bulleri, Diomedea cauta, Diomedea chlororhynchos, Diomedea chrysostoma, Phoebetria fusca, Phoebetria palpebrata, Sarothrura ayresi, Crex crex, Amazona tucumana, Hirundo atrocaerulea en Acrocephalus paludicola στο παράρτημα II της παρούσας σύμβασης.

(1) ΕΕ L 210 της 19. 7. 1982, σ. 10.

(2) ΕΕ L 103 της 25. 4. 1979, σ. 1.
Τροποποιημένη πρόταση κανονισμού του Συμβουλίου για την επιτάχυνση και τη διασαφήνιση της εφαρμογής της διαδικασίας υπερβολικού ελλείμματος (1) (97/C 248/06) COM(97) 306 τελικό - 96/0248(CNS)

(Υποβλήθηκε από την Επιτροπή σύμφωνα με το άρθρο 189 Α παράγραφος 2 της συνθήκης ΕΚ στις 25 Ιουνίου 1997)

Η Επιτροπή, έχοντας υπόψη τις προταθείσες από το Ευρωπαϊκό Κοινοβούλιο τροποποιήσεις στο έγγραφο 6931/2/97-C4-0182/97-96/0248(CNS), δέχτηκε τις ακόλουθες τροποποιήσεις:

- η τρίτη αιτιολογική σκέψη διατυπώνεται ως εξής:

«(3) ότι, με το ψήφισμά του της 17ης Ιουνίου 1997, το Ευρωπαϊκό Συμβούλιο, σύμφωνα με το άρθρο Δ της συνθήκης, έχει δώσει σταθερούς πολιτικούς προσανατολισμούς με σκοπό τη συνεπή και έγκαιρη εφαρμογή του συμφώνου σταθερότητας και ανάπτυξης 7»,

- η έβδομη αιτιολογική σκέψη διατυπώνεται ως εξής:

«(7) ότι η προσήλωση στο μεσοπρόθεσμο στόχο της σχεδόν ισοσκελισμένης ή πλεονασματικής δημοσιονομικής κατάστασης, τον οποίο έχουν υιοθετήσει όλα τα κράτη μέλη, συμβάλλει στη δημιουργία των κατάλληλων προϋποθέσεων για σταθερότητα των τιμών και αειφόρο οικονομική αύξηση, που συντελεί στη δημιουργία απασχόλησης σε όλα τα κράτη μέλη και θα επιτρέψει σε αυτά να αντιμετωπίζουν τις συνήθεις κυκλικές διακυμάνσεις διατηρώντας το δημοσιονομικό έλλειμμα εντός της τιμής αναφοράς (3 % του ακαθάριστου εγχώριου προϊόντος) 7»,

- το άρθρο 12 παράγραφος 2 διατυπώνεται ως εξής:

«2. Κάθε έτος, μέχρις ότου καταργηθεί η απόφαση σχετικά με την ύπαρξη υπερβολικού ελλείμματος, το Συμβούλιο εκτιμά κατά πόσο το ενδιαφερόμενο συμμετέχον κράτος μέλος ανέλαβε αποτελεσματική δράση, ανταποκρινόμενο στην ειδοποίηση του Συμβουλίου σύμφωνα με το άρθρο 104 Γ παράγραφος 9. Κατά την ετήσια αυτή εκτίμηση, το Συμβούλιο αποφασίζει σύμφωνα με το άρθρο 104 Γ παράγραφος 11, και με την επιφύλαξη του άρθρου 13 του παρόντος κανονισμού, να επιτείνει τις κυρώσεις, εκτός εάν το ενδιαφερόμενο συμμετέχον μέλος συμμορφώθηκε προς την ειδοποίηση του Συμβουλίου. Εάν αποφασιστεί συμπληρωματική κατάθεση, αυτή ισούται με το ένα δέκατο της διαφοράς ανάμεσα στο έλλειμμα, εκφραζόμενο ως ποσοστό του ΑΕΠ του προηγούμενου έτους, και το 3 % της τιμής αναφοράς του ΑΕΠ».

(1) ΕΕ αριθ. C 130 της 26. 4. 1997, σ. 12.
Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 3650/90 περί των μέτρων ενίσχυσης της εφαρμογής των κοινών κανόνων ποιότητας για τα οπωροκηπευτικά στην Πορτογαλία (97/C 208/05) COM(97) 261 τελικό - 97/0152(CNS)

(Υποβλήθηκε από την Επιτροπή στις 4 Ιουνίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι με βάση τον κανονισμό (ΕΟΚ) αριθ. 3650/90 (1) εφαρμόσθηκε στην Πορτογαλία, για περίοδο πέντε ετών, πρόγραμμα ενεργειών που αποσκοπούν στη βελτίωση της εφαρμογής των κοινών κανόνων ποιότητας για τα οπωροκηπευτικά και στην ενίσχυση του ελέγχου τήρησης των κανόνων αυτών 7

ότι το πορτογαλικό πρόγραμμα εγκρίθηκε από την Επιτροπή στις 4 Απριλίου 1992 και ότι η Πορτογαλία, για λόγους διαρθρώσεως της διοίκησής της, καθυστέρησε όσον αφορά την υλοποίηση των ενεργειών που προβλέπονται από το εν λόγω πρόγραμμα το οποίο λήγει στις 4 Απριλίου 1997 7

ότι, στις 14 Οκτωβρίου 1996, οι πορτογαλικές αρχές απευθύνθηκαν στην Επιτροπή για να της ζητήσουν παράταση του προγράμματος έως τις 31 Δεκεμβρίου 1999 7

ότι για να μπορέσει η Πορτογαλία να συνεχίσει την εφαρμογή των ενεργειών που έχουν ήδη εγκριθεί από την Επιτροπή, πρέπει να παραταθεί η διάρκεια εφαρμογής του εν λόγω προγράμματος έως τις 30 Σεπτεμβρίου 1999, το σύνολο δε των ενεργειών συμπεριλαμβανομένης και της κοινοτικής χρηματοδότησης πρέπει να κλείσουν έως τις 15 Νοεμβρίου 1999.

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3650/90 τροποποιείται ως εξής:

1. Στο άρθρο 1 πρώτη παράγραφος πρώτο εδάφιο, ο όρος «κατά τη διάρκεια πενταετούς περιόδου» αντικαθίσταται από τον όρο «και θα λήξει στις 30 Σεπτεμβρίου 1999».

2. Στο άρθρο 3, το κείμενο της πρώτης παραγράφου αντικαθίσταται από το ακόλουθο:

«1. Η χρηματοδοτική συμμετοχή της Κοινότητας, για την εκτέλεση των ενεργειών που αναφέρονται στο άρθρο 2, ανέρχεται έως 80 % των επιλεξίμων δαπανών, όπως αυτές ορίζονται σε εφαρμογή του άρθρου 4.

Το πρόγραμμα που προβλέπεται στο άρθρο 1 πρέπει να λήξει στο σύνολό του στις 30 Σεπτεμβρίου 1999 και να κλείσει, συμπεριλαμβανομένης και της κοινοτικής χρηματοδότησης, στις 15 Νοεμβρίου 1999.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 362 της 27. 12. 1990, σ. 22.
Τροποποιημένη πρόταση κανονισμού (ΕΚ) του Συμβουλίου (1) για τροποποίηση του κανονισμού (ΕΟΚ) αριθ. 1408/71 περί εφαρμογής των συστημάτων κοινωνικής ασφάλισης στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, και του κανονισμού (ΕΟΚ) αριθ. 574/72 περί του τρόπου εφαρμογής του κανονισμού (ΕΟΚ) αριθ. 1408/71 (97/C 245/08) (Κείμενο που παρουσιάζει ενδιαφέρον για τον ΕΟΧ) COM(97) 294 τελικό - 96/0227(CNS)

(Υποβλήθηκε από την Επιτροπή σύμφωνα με το άρθρο 189 Α, παράγραφος 2 της συνθήκης ΕΚ στις 5 Ιουνίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

. . .

Βάσει της γνωμοδότησης των Ευρωπαϊκού Κοινοβουλίου, πρέπει να διαγραφεί η 18η αιτιολογική σκέψη και να παρεμβληθεί η ακόλουθη αιτολογική σκέψη μεταξύ της τρίτης και τέταρτης αιτιολογικής σκέψης:

«ότι τα ευεργετήματα που ορίζει το άρθρο 22 παράγραφος 1 στοιχεία α) και γ) είναι σκόπιμο να επεκταθούν σε όλα τα άτομα, συμπεριλαμβανομένων και των υπηκόων τρίτων κρατών, τα οποία είναι ασφαλισμένα δυνάμει της νομοθεσίας ενός κράτους μέλους, και των μελών των οικογενειών τους που κατοικούν μαζί τους».

. . .

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1408/71 τροποποιείται ως εξής:

. . .

2α. Το άρθρο 22α τροποποιείται ως εξής:

«Παρά τις διατάξεις του άρθρου 2 του παρόντος κανονισμού, οι διατάξεις του άρθρου 22 παράγραφος 1 στοιχεία α) και γ) εφαρμόζονται και στα άτομα, ανεξάρτητα από την εθνικότητά τους, τα οποία είναι ασφαλισμένα σύμφωνα με τη νομοθεσία ενός κράτους μέλους και στα μέλη της οικογένειάς τους που κατοικούν μαζί τους».

. . .

10. Το παράρτημα VI τροποποιείται ως εξής:

. . .

Το ακόλουθο στοιχείο ε) διαγράφεται:

«ε) στον τίτλο "Ι. ΚΑΤΩ ΧΩΡΕΣ", το στοιχείο β) του σημείου 1 διατυπώνεται ως εξής:

β) Το άρθρο 17 του κανονισμού εφαρμογής ισχύει κατ' αναλογία για τις παροχές υπέρ των ατόμων που αφορά το άρθρο 22γ του κανονισμού, τα οποία παρακολουθούν σπουδές ή επαγγελματική κατάρτιση στις Κάτω Χώρες, καθώς και τα μέλη της οικογένειάς τους που τα συνοδεύουν κατά την περίοδο αυτή.

Παρά το άρθρο 93 του κανονισμού εφαρμογής, το άρθρο 94 του εν λόγω κανονισμού εφαρμόζεται κατ' αναλογία στις παροχές που χορηγούνται στα άτομα που αφορά η προηγούμενη παράγραφος».

(1) Πρόταση της 20ής Σεπτεμβρίου 1996, COM(96) 452 τελικό, ΕΕ αριθ. E 341 της 13. 11. 1996. Αυτή η πρόταση τροποποιήθηκε ύστερα από τη γνωμοδότηση του Ευρωπαϊκού Κοινοβουλίου στις 29 Μαΐου 1997.
Τροποποιημένη πρόταση απόφασης του Ευρωπαϊκού Κοινοβουλίου και του Συμβουλίου για τροποποίηση της απόφασης 93/383/ΕΟΚ της 14ης Ιουνίου 1993 όσον αφορά τα εργαστήρια αναφοράς για τον έλεγχο των θαλασσίων βιοτοξινών (1) (97/C 189/06) (Κείμενο που παρουσιάζει ενδιαφέρον για τον ΕΟΧ) COM(97) 210 τελικό - 96/0234(COD)

(Υποβλήθηκε από την Επιτροπή σύμφωνα με το άρθρο 189 Α παράγραφος 2 της συνθήκης ΕΚ στις 12 Μαΐου 1997)

Στις 25 Σεπτεμβρίου 1996, η Επιτροπή υπέβαλε στο Συμβούλιο πρόταση για την τροποποίηση της απόφασης 93/383/ΕΟΚ του Συμβουλίου, της 14ης Ιουνίου 1993, όσον αφορά τα εργαστήρια αναφοράς για τον έλεγχο των θαλασσίων βιοτοξινών. Η πρόταση αυτή βασίστηκε στο άρθρο 43 της συνθήκης. Κατόπιν επανεξέτασης από την Επιτροπή, στην αρχική πρόταση επέρχονται οι ακόλουθες τροποποιήσεις:

Στο άρθρο 1 προστίθενται τα ακόλουθα:

3. Ο τίτλος της απόφασης αντικαθίσταται από τον ακόλουθο:

«Απόφαση του Ευρωπαϊκού Κοινοβουλίου και του Συμβουλίου για την τροποποίηση της απόφασης 93/383/ΕΟΚ της 14ης Ιουνίου 1993 όσον αφορά τα εργαστήρια αναφοράς για τον έλεγχο των θαλασσίων βιοτοξινών».

4. Τα «υπόψη» της απόφασης αντικαθίστανται από:

«ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής,

Αποφασίζοντας, σύμφωνα με τη διαδικασία που αναφέρεται στο άρθρο 189Β της συνθήκης,

(1) ΕΕ αριθ. C 331 της 6. 11. 1996, σ. 12.»

5. Προστίθεται μία αιτιολογική σκέψη πριν από τις ήδη υπάρχουσες:

«ότι η θέση σε εφαρμογή της ενιαίας αγοράς απαιτεί, όσον αφορά την προστασία της υγείας στο κτηνιατρικό και φυτοϋγειονομικό τομέα, εναρμονισμένο έλεγχο της καταλληλότητας των προϊόντων 7 ότι η απαίτηση αυτή εφαρμόζεται μεταξύ άλλων και για τις θαλάσσιες βιοτοξίνες».

6. Στο τέλος των αιτιολογικών σκέψεων, οι όροι «ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ» αντικαθίστανται από τους ακόλουθους όρους: «ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ».

(1) ΕΕ αριθ. C 331 της 6. 11. 1996, σ. 12.
Πρόταση απόφασης του Συμβουλίου σχετικά με τη σύναψη εκ μέρους της Ευρωπαϊκής Κοινότητας πρωτοκόλλου της σύμβασης του 1979 για τη διασυνοριακή μεταφορά ρύπανσης σε μεγάλες αποστάσεις με θέμα την περαιτέρω μείωση των εκπομπών του θείου (97/C 190/08) (Κείμενο που παρουσιάζει ενδιαφέρον για τον ΕΟΧ) COM(97) 88 τελικό - 97/0107(CNS)

(Υποβλήθηκε από την Επιτροπή στις 20 Μαΐου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130Ρ παράγραφος 4 7 σε συνδυασμό με το άρθρο 228 παράγραφος 2 πρώτη πρόταση και παράγραφος 3 πρώτο εδάφιο,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι η Κοινότητα υπέγραψε στις 14 Ιουνίου 1994 στο Όσλο πρωτόκολλο της σύμβασης 1979 για την διασυνοριακή μεταφορά ρύπανσης σε μεγάλες αποστάσεις, για την περαιτέρω μείωση των εκπομπών του θείου, (εφεξής το πρωτόκολλο) 7

ότι το πρωτόκολλο αποσκοπεί στην καθιέρωση ανώτατων ορίων εκπομπής θείου για όλα τα συμβαλλόμενα μέρη της σύμβασης 7

ότι τα μέτρα που προβλέπονται στο πρωτόκολλο συμβάλλουν στην επίτευξη των στόχων της κοινοτικής πολιτικής για το περιβάλλον 7

ότι η Κοινότητα και τα κράτη μέλη συνεργάζονται, στο πλαίσιο των αντιστοίχων αρμοδιοτήτων τους, με τρίτες χώρες και τους αρμόδιους διεθνείς οργανισμούς 7

ότι, κατά συνέπεια, η Κοινότητα θα πρέπει να εγκρίνει το εν λόγω πρωτόκολλο,

ΑΠΟΦΑΣΙΖΕΙ:

Άρθρο 1

Το πρωτόκολλο της σύμβασης του 1979 για τη διασυνοριακή μεταφορά ρύπων σε μεγάλες αποστάσεις, για την περαιτέρω μείωση των εκπομπών του θείου, που υπεγράφη στις 14 Ιουνίου 1994 εγκρίνεται εξ ονόματος της Κοινότητας.

Το κείμενο του εν λόγω πρωτοκόλλου επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει πρόσωπο αρμόδιο για την κατάθεση των κυρωτικών εγγράφων στο Γενικό Γραμματέα των Ηνωμένων Εθνών, σύμφωνα με το άρθρο 14 του ως άνω πρωτοκόλλου.

Άρθρο 3

Η απόφαση αυτή δημοσιεύεται στην Επίσημη Εφημερίδα των Ευρωπαϊκών Κοινοτήτων.